Pasoš Srbije

**Pasoš Republike Srbije** je javna putna isprava koja se državljaninu Srbije izdaje za putovanje i boravak u inostranstvu, kao i za povratak u zemlju. Za vreme boravka u inostranstvu, putna isprava služi njenom imaocu za dokazivanje identiteta i kao dokaz o državljanstvu Republike Srbije. Pasoš Srbije se izdaje za neograničen broj putovanja.

Početkom 2008. su predstavljeni novi biometrijski pasoši Republike Srbije čije je izdavanje planirano da počne u martu, međutim iz političkih i tehničkih razloga izdavanje je odloženo do 7. jula 2008. Prvi pasoši biće uručeni početkom avgusta 2008. Sadašnji pasoši važe do 31. decembra 2009.

## Opis novog srpskog pasoša
*Sledeći podaci su zasnovani na tekstu „Novi srpski pasoš – novo lice Srbije“, sa sajta Vlade Srbije.*

Na koricama pasoša, koje su „carsko“ crvene boje, nalaziće se ime i grb Republike Srbije, natpis „PASOŠ“, napisan ćirilicom u zlatnoj boji i oznaka da je pasoš biometrijski. Na unutrašnjoj strani korica je natpis „Srbija“, naizmenično ćiriličkim i latiničkim pismom, koji će biti vidljivi samo na ultraljubičastom svetlu.

Prvi list u pasošu je polikarbonatski i tvrđi je u odnosu na ostale strane, kojih ima ukupno 32 i namenjene su za pečate i vize, prošivene na specijalan način i specijalnim fluoroscentnim koncem.

I druga strana je polikarbonatska, kao na kreditnim karticama, a na prvoj strani srpskim, francuskim i engleskim jezikom napisano je „PASOŠ“. Na toj stranici su lični podaci vlasnika (fotografija, ime, prezime, mesto i datum rođenja, serijski broj i ostali podaci koje sadrži i sadašnja putna isprava).

Prema elementima zaštite novi pasoš se najviše razlikuje od starog i ima sedam nivoa zaštite, što ga čini jednim od najmodernijih u Evropi. Novina je nevidljivi čip sa biometrijskim podacima vlasnika. U dnu druge strane nalazi se mašinski čitljiva zona sa ličnim podacima. Zaštita ove stranice je izuzetno važna kako bi se sprečilo falsifikovanje, tako da ima kinegram, optički varijabilne boje, u procesu laminacije unose se mat i sjajni elementi, i napravljena je od više slojeva plastike. Podaci se urezuju laserom, ali ne na prvi, već na donje slojeve polikarbonata. To znači da bi neko, ako hoće da izmeni podatke, morao da ošteti površinski sloj.

I ostale stranice su predviđene za vize, imaju grb Srbije, sadrže i vodeni žig, zaštitne niti i druge skrivene elemente, koji pasoš čuvaju od falsifikovanja.

Pasoši će važiti po deset godina. Na izradi idejnih rešenja za pasoš radila je zajednička komisija MUP i Zavod za izradu novčanica.

Novi moderan pasoš je bio jedan od glavnih uslova za ukidanje viza građanima Srbije za putovanja u zemlje potpisnice Šengenskog sporazuma.

## Diplomatski pasoš Republike Srbije
Diplomatski pasoš se izdaje državljanima Republike Srbije koji u skladu s međunarodnim pravom u inostranstvu imaju status diplomatskog agenta, konzularnog funkcionera, funkcionera međunarodnih organizacija, diplomatskim kuririma, kao i najvišim državnim funkcionerima.

## Službeni pasoš Republike Srbije
Službeni pasoš se izdaje službenicima diplomatskih ili konzularnih predstavništava Republike Srbije, kao i državnim službenicima, državnim službenicima na položajima i rukovodećim radnicima sa posebnim ovlašćenjima u drugim državnim organima, kada putuju u inostranstvo službenim poslom koji zahteva posedovanje službenog pasoša.

## Biometrijska fotografija za pasoš-zahtjevi i karakteristike
Prilikom fotografiranja za biometrijsku fotografiju potrebno je ispunjavati određene kriterije:
* Visina i širina fotografije za pasoš  mora imati veličinu 35 mm x 45 mm, a vaše lice treba pokriti najmanje 70% okvira fotografije.
* Fotografija mora biti nedavna kako bi mogla odražavati vašu stvarnu sliku. 
* Prilikom fotografiranja za putovnicu treba zadržati neutralan izraz lica. 
* Gledajte izravno u objektiv fotoaparata. Nije prihvatljivo gledati negdje drugdje ili stajati u drugom položaju.
* Vaša fotografija za putovnicu mora biti snimljena na čistoj bijeloj pozadini bez vidljivih objekata ili drugih ljudi.
* Naočare su dopuštene samo ako ne ometaju vaše lice, dok su pokrivala za glavu dopuštena samo u vjerske svrhe.
* Kada ispisujete fotografiju, najbolje bi bilo da to učinite na visokokvalitetnom papiru te da ju ne oštetite na bilo koji način.
* Kada je riječ o odjeći na fotografiji za pasoš, ne postoji posebno pravilo, no predlažemo da nosite nešto što ne stvara kontrast s pozadinom.
* Upamtite da fotografiju morate predati u boji.

## Vizni režim

Imaoci srpskog pasoša mogu putovati u sledeće zemlje bez vize :

* ***†*** Označava zemlje koje imaju poseban ugovor sa Srbijom; ostale zemlje mahom ne traže vize i od drugih zemalja ili su jednostrano ukinule vize za građane Srbije


;;Afrika

;;Azija

;;Evropa

;;Latinska Amerika

;;Okeanija

;Putovanje bez vize "poslom"
Putovanje bez vize je također moguće u sledeće zemlje, ako srpsko Ministarstvo unutrašnjih poslova u pasošu navdee da njegov nositelj u neku zemlju putuje "poslom" - takva se nota daje bez većih formalnosti, obično uz jednostavnu, neformalnu pozivnicu strane kompanije ili javne institucije: Ovakvu vrstu vize koriste studenti, te je laka i jeftina. 

;;Azija

;;Evropa

;Ostali aranžmani bez vize

;Diplomatski i službeni pasoši

## Novi srpski pasoš — novo lice Srbije
Vlada Republike Srbije, Večernje novosti i RTS pokrenuli su akciju „Novi srpski pasoš — novo lice Srbije“ u cilju promocije nove putne isprave. Prve 204 putne isprave Republike Srbije početkom maja će biti dodeljene najistaknutijim građanima Republike Srbije i srpske dijaspore. Cifra 204 uzeta je simbolično zbog 204 godine od obnavljanja srpske državnosti. Kriterijumi su ljudska izuzetnost, profesionalna izuzetnost, školska i fakultetska izuzetnost, afirmacija Republike Srbije u inostranstvu, kao i dosadašnja medijska neeksponiranost. Žiri su činili Biljana Stepanović, Miodrag Stojković, Zdravko Čolić, Aleksandar Đorđević, Dejan Ilić, Manojlo Vukotić i Bojan Brkić.

Početkom aprila izabrani su nosioci počasnih pasoša. U isto vreme je iz tehničkih razloga došlo do odlaganja izdavanja novih pasoša do daljnjeg.

## Vanjske veze
* Narodna skupština Republike Srbije, Zakon o putnim ispravama
* Vlada RS , „Novi srpski pasoš – novo lice Srbije“

## Reference